
Alumnihaastattelu

HAASTATTELURUNKO
Haastattelun on tarkoitus edetä keskustellen ja kysymyksiä tarkentaen. Haastattelun kulku riippuu siitä, mistä haastateltava on halukas kertomaan ja siitä, mistä haastattelijana haluat saada lisätietoa. Kysymyksiä saa soveltaa ja voit halutessasi esittää lisäkysymyksiä erityisesti sinua kiinnostavista asioista. Haastattelu onnistuu parhaiten, kun keskityt aidosti kuuntelemaan ja keskustelemaan, et niinkään ”suorittamaan haastattelua”. 
TAUSTATIEDOT
· Kerrotko ensin pääaineesi, vuosikurssisi ja nykyisen työnantajasi.
OPISKELU- JA TYÖURA
1. Kertoisitko ensin omin sanoin opiskelu-urastasi (opintojen eteneminen, sivuainevalinnat yms.). 
2. Rakensitko opintojasi suunnitelmallisesti työuraa ajatellen?
3. Kertoisitko työurastasi. Kerro erityisesti, mikä oli ensimmäinen alan työpaikkasi: Kuinka sait sen ja minkälaista työtä teit. 
NYKYINEN TYÖNANTAJAORGANISAATIO
4. Kertoisitko nykyisestä työantajaorganisaatiostasi: Mitkä ovat sen keskeiset tehtävät ja yhteistyötahot?
5. Minkälaisia työtapoja ja millaista osaamista työyhteisössäsi yleisesti arvostetaan? 
OMA TYÖ
6. Kertoisitko, mitä teet ja minkälaisia tietoja ja taitoja tarvitset nykyisessä työssäsi?
7. Miten opiskelemasi asiat ovat vastanneet näihin tieto- ja taitovaatimuksiin? Mitä asioita olet oppinut ensisijaisesti työn kautta?
TYÖN TAVOITTEET JA MERKITYS
8. Miksi haluat työskennellä juuri tämä asian parissa? Miksi se on sinulle tärkeää? 
9. Kuka asettaa tavoitteet työllesi? Millaisia ne ovat? 
10. Minkälaisia ovat työn konkreettiset tulokset?
TYÖNHAKU
11. Minkälaisina alan työmarkkinat näyttäytyvät mielestäsi tällä hetkellä? Miten kurssikaverisi ovat työllistyneet?
12. Osaatko antaa vinkkejä, miten päästä kiinni ensimmäiseen työpaikkaan?
13. Mikä on mielestäsi tärkeää työtä hakiessa / Minkälaisia asioita itse arvostat työnhakijoissa?

Keskustelun lopuksi: Vapaamuotoisia terveisiä/vinkkejä nykyisille opiskelijoille?
